Source: https://www.vidakovics.hu/eredmenyeinkbol/
Timestamp: 2019-02-20 15:38:12
Document Index: 35057209

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Eredményeinkből | Vidákovics Ügyvédi Iroda
EredményeinkbőlDevel-in-me
A vád fegyveresen elkövetett rablás, amit a törvény 5 évtől 10 évig terjedő szabadságvesztéssel rendel büntetni.
EREDMÉNY: 2 év szabadságvesztés 5 évi próbaidőre felfüggesztve, az ügyfélnek nem kellett börtönbe vonulnia.
A vád 2 rendbeli jelentős értékre folytatólagosan és üzletszerűen elkövetett sikkasztás, amelyet a törvény a halmazati szabályokra tekintettel 5 évtől 12 évig terjedő szabadságvesztéssel rendel büntetni.
EREDMÉNY: 2 év szabadságvesztés 3 évi próbaidőre felfüggesztve, az ügyfélnek nem kellett börtönbe vonulnia.
Ügyfelünkkel szemben az ügyészség 2 rendbeli szexuális erőszak bűntette, rablás bűntette, kifosztás bűntette és okirattal visszaélés vétsége miatt emelt vádat az ügyészség. A cselekmények büntetése a halmazatra tekintettel 2 évtől 12 évig terjedő szabadságvesztés, ügyfelünk elítélése esetén 7 év körüli szabadságvesztés büntetésre számíthatott.
EREDMÉNY: az 1 év 3 hónapot előzetes letartóztatásban töltött, és a bíróságon ellenségesen fogadott ügyfelünket megfeszített kemény küzdelmet követően az első fokon eljárt bíróság a vádak alól felmentette.
Mielőtt felkeresett az ügyfél rablás bűntett kísérlete miatt, 2 év 6 hónap szabadságvesztésre ítélte a bíróság első fokon. Megbízásunkat követően elértük, hogy a másodfokú bíróság az ítéletet hatályon kívül helyezze.
EREDMÉNY: A megismételt elsőfokú eljárásban sikerült bizonyítanunk ügyfelünk ártatlanságát, a bíróság felmentette.
A vád 1 rendbeli súlyos testi sértés, 1 rendbeli folytatólagosan és üzletszerűen jelentős értékre elkövetett orgazdaság bűntette.
EREDMÉNY: A következetes védekezésnek köszönhetően, már az elsőfokú lejárás jogerősen felmentéssel zárult.
A Budapesti V. és XIII. Kerületi Ügyészség különösen nagy vagyoni hátrányt okozó folytatólagosan és üzletszerűen elkövetett költségvetési csalás bűntettével, valamint 11 rendbeli közokirat-hamisítás bűntettével vádolta meg, mivel az irányadó tényállás alapján mindösszesen 306.948.723,- Ft kárt okozott a költségvetésnek. A cselekményt 5 évtől 10 évig terjedő szabadságvesztéssel rendel büntetni a törvény.
EREDMÉNY: Az ügyfél részletes felkészítését, és a védekezés aprólékos kidolgozását követően a bíróság a bíróság 2 év börtönbüntetésre, 8 év civil szervezet vezető tisztségviselésétől eltiltásra ítélte, a szabadságvesztés végrehajtását 4 év próbaidőre felfüggesztette.
A vád 4 rendbeli gyermekpornográfia és 4 rendbeli kiskorú veszélyeztetése. Ügyfelünket, mielőtt felkeresett minket az első fokon eljárt Járásbíróság 4 év börtönbüntetésre és 5 év közügyektől letiltásra ítélte. A elsőfokú eljárás tanulmányozását követően arásban részletesen vitattuk az elsőfokú bíróság ítéletét, amelyre tekintettel a másodfokú bíróság bizonyítást vett fel.
EREDMÉNY: A másodfokú bíróságon felvett bizonyítás, és az írásban előterjesztett védekezés eredményeként a bíróság ügyfelünket valamennyi vád alól felmentette.
Az ügyfelet erőszakos közösülés bűntettével vádolta meg az ügyészség a sértett vallomása alapján. Amellett, hogy a cselekményt 2 évtől 8 évig terjedő szabadságvesztéssel rendeli büntetni a törvény, nagyon szigorú elbírálás alá esik a bíróságon.
EREDMÉNY: Hosszúra nyúló, részletes és nehéz bizonyítási eljárást követően a bíróság már első fokon jogerősen felmentette ügyfelünket.
Az ügyészség, jelentős értékre elkövetett sikkasztás és bűnpártolás vétségével vádolta meg ügyfelünket, amely cselekményeket a törvény a halmazati büntetése tekintettel 1 évtől 7 évig terjedő szabadságvesztést rendel büntetni.
EREDMÉNY: A részletesen kidolgozott védelemnek, és a fegyelmezett ügyfélnek köszönhetően a bíróság az ügyfelet 6 hónap szabadságvesztésre ítélte, amelynek végrehajtását 2 év 6 hónap próbaidőre felfüggesztette.
A Budapesti II. és III. Kerületi Ügyészség jelentős kárt okozó csalás bűntettével vádolta meg az ügyfelünket, amely cselekményt a törvény 1 évtől 5 évig terjedő szabadságvesztéssel rendel büntetni.
EREDMÉNY: A hosszúra nyúló elsőfokú eljárást követően ügyfelünket a bíróság 350.000,- Ft pénzbüntetésre ítélte, amely ítéletet megfellebbeztünk. A másodfokú bíróság elfogadta a védelem érvelését, és az ügyfelünket felmentette.
A Budapesti IV és XV. kerületi Ügyészség kábítószer kereskedelem bűntette miatt emelt vádat ügyfelünkkel szemben, amely cselekményt a törvény 2 évtől 8 évig terjedő szabadságvesztéssel fenyeget amellett, hogy a bíróságok nagyon szigorúan büntetik.
EREDMÉNY: 2 év szabadságvesztés amelynek végrehajtását a bíróság 5 év próbaidőre felfüggesztette
Ügyfelünket az VIII. kerületi Rendőrkapitányság önbíráskodás bűntettével gyanúsította meg.
EREDMÉNY: A sértettel történt szembesítést, és a sértett általunk történt részletes kikérdezését követően ügyfelünkkel szemben az eljárást a rendőrség megszüntette.
A közös képviselőként dolgozó ügyfelet jelentős értékre folytatólagosan és üzletszerűen elkövetett sikkasztás bűntettének elkövetése miatt marasztalta el a bíróság, amely cselekményt 2 évtől 8 évig terjedő szabadságvesztéssel rendel büntetni a törvény.
EREDMÉNY: 1 év 6 hónap szabadságvesztés, amelynek a végrehajtását a bíróság 2 év próbaidőre felfüggesztette, Az ügyfélnek nem kellett börtönbe vonulnia
A vád súlyos testi sértés bűntette, amelyet a törvény 3 évig terjedő szabadságvesztéssel rendel büntetni.
EREDMÉNY: megismételt elsőfokú eljárást követően az ügyfelet felmentették.
Fiatalkorú ügyfelünket az ügyészség 1 rendbeli felfegyverkezve és csoportosan, 1 rendbeli csoportosan elkövetett rablás, valamint társtettesként elkövetett súlyos testi sértéssel vádolta meg.
Hosszúra nyúló elsőfokú eljárásban sikeresen alkalmaztuk az aprólékosan kidolgozott védekezést.
EREDMÉNY: A bíróság ügyfelünket 1 év 4 hónap szabadságvesztésre ítélte, amelynek végrehajtását 2 év próbaidőre felfüggesztette.
Az ügyféllel szemben erőszakkal, éjjel elkövetett magánlaksértés és rongálás miatt folytatott eljárást a XVI. kerületi Rendőrkapitányság.
EREDMÉNY: A nyomozás során sikerült elérni, hogy az ügyészség a vádemelést próbaidőre elhalassza, amelynek eredményes elteltét követően az eljárást megszüntette.